Urmahlulu

Urmahlulu – pusiau liūto, pusiau žmogaus pavidalo būtybė asirų mitologijoje. Literatūroje dar įvardijamas liūtu-kentauru. Apatinė Urmahlulu kūno dalis buvo liūto pavidalo (įskaitant keturias kojas), o viršutinė – žmogaus (galva, liemuo, rankos). Tokia būtybė buvo vaizduojama Vidurinės ir Naujosios Asirijos karalysčių laikotarpio mene. Urmahlulu neretai vaizduotas dėvintis galvos apdangalą su ragais – dieviškumo simbolį.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 119. ISBN 978-0-292-70794-8. Dar vaizduotas laikantis lazdą.

Manyta, kad Urmahlulu galįs apginti nuo sparnuoto mirties demono Mukil-reš-lemutti, todėl jo atvaizdai būdavo statomi prie apsiplovimų kambarių, pvz., Ninevijos Šiauriniuose rūmuose.Kertai, David. The architecture of Late Assyrian royal palaces (First ed.). Oxford. p. 192. ISBN 9780191789724. Tikėta, kad galįs apginti ir nuo kitų demonų, kaip antai Šulako.Bane, Theresa. Encyclopedia of beasts and monsters in myth, legend and folklore. Jefferson, North Carolina. p. 328. ISBN 9780786495054.

 Šaltiniai 

Kategorija:Mesopotamijos mitologija